# data[].attributes.headline
Svetový deň POHYBOM K ZDRAVIU 10.5. 2022

# data[].attributes.subject
Svetový deň POHYBOM K ZDRAVIU 10.5. 2022

# data[].attributes.body
Viac pohybu cez prestávky!

Aj týmto heslom sme začali Svetový deň pohybom k zdraviu. Žiaci 2.stupňa sa cez veľkú prestávku presunuli na ihrisko na školskom dvore, kde ich čakali rôzne aktivity. Chlapci si zmerali silu pri preťahovaní lanom, dievčatá vytrvalosť a kondíciu pri preskokoch na švihadlách.

Foto: https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmbmV3c2FyY2hpdmVmPSZvZmZzZXRfbmV3c19QYWdpbmF0b3JfMT0yMA%3D%3D#photos:album:582

# data[].attributes.body
Naša ZŠ s MŠ Kamenná Poruba sa v minulom šk. roku 2020/2021 zapojila do súťaže o projekt O ₂ Športovej akadémie Mateja Tótha.

Športovú akadémiu sa nám podarilo vyhrať a projekt bol na našej škole realizovaný v tomto šk. roku 2021/2022 pod vedením trénerky Mgr. Martiny Kopálovej v podobe kvalitnej voľnočasovej aktivity pre vybraných 20 žiakov z 2.-5. ročníka.

Tréningový proces v akadémii stojí na troch pilieroch. V rámci športového tréningu sme sa zamerali na rozvoj všeobecných pohybových schopností, funkčný rozvoj organizmu, ale aj rozvoj základných lokomócií. Prostredníctvom vývojovej kineziológie sme uplatňovali v tréningu cvičenia, ktoré pomáhajú deťom vykonávať pohyb správne. Tieto cvičenia pomáhajú deťom kompenzovať nesprávne pohybové vzory, ktoré súvisia so sedením v škole, pri počítači a podobne. Psychologickú prípravu sme realizovali hravou formou, pozostávala z relaxácie, koncentrácie a vizualizácie.

Tréningy sa deťom veľmi páčili, na záver šk. roka boli všetky deti za svoje výkony ocenené.

Mgr. Martina Kopálová

# data[].attributes.headline
Prednáška pre 7.,8.,9. roč. - zdravý životný štýl, 12.5. 2022

# data[].attributes.subject
Prednáška pre 7.,8.,9. roč. - zdravý životný štýl, 12.5. 2022

# data[].attributes.body
Dňa 12.5. 2022 (štvrtok) sa žiaci 7.A, 8.A a 9.A zúčastnili prednášky z Antidopingovej agentúry SR cez 5. a 6. vyučovaciu hodinu.

Hlavné témy:
•čo je doping?
•žuvací tabak
•energetické nápoje
•xanax
•nebezpečné internetové výzvy

Foto: https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmbmV3c2FyY2hpdmVmPSZvZmZzZXRfbmV3c19QYWdpbmF0b3JfMT0yMA%3D%3D#photos:album:581

# data[].attributes.body
Zapojených 42 žiakov z 8.A a 9.A :-)

Z vybraných 10 žiakov z celého Slovenska vyžrebovaná a ocenená DANIELA MARTINKOVÁ z 9.A

# data[].attributes.body
Žiaci 5. A sa na hodine telesnej a športovej výchovy zapojili do súťaže s Detskou atletikou. Úlohou bolo nakresliť obrázok s tematikou Detskej atletiky. Spomedzi zúčastnených žiakov z celého Slovenska vyžrebovala porota 3 výherné práce. Medzi výhernými prácami bol aj obrázok Marcela Tužinčina, ktorý pre seba a svoju triedu vyhral krásne farebné zošity.

Gratulujem!

# data[].attributes.body
V stredu 1. decembra sa žiaci 6.A zúčastnili live tréningu hip hop-u cez ZOOM! Trénerom bol jeden z najuznávanejších slovenských tanečníkov Laci Strike.

# data[].attributes.attachment_link.readable_text
V stredu 1. decembra ťa pozývame na live tréning hip hop-u cez ZOOM otvorený všetkým deťom od 6 rokov úplne zdarma! Tvojím trénerom bude jeden z najuznávanejších slovenských tanečníkov Laci Strike. Ak ťa baví tanec, alebo si len zvedavý, ako vyzerá tréning s nami, budeme radi, ak sa pridáš. :)

Registrácia je potrebná. Stačí, ak podľa svojho veku vyplníš prihlášku nižšie. Číslo ZOOM miestnosti a link ti pošleme na mail najneskôr pol hodinu pred začiatkom tvojho tréningu.

Rozvrh otvorených tréningov 1.12.: Takéto sú naše online tréningy:

# data[].attributes.attachment_link.title
Online tréning zdarma 1.12. - Street Dance Academy

# data[].attributes.attachment_link.description
V stredu 1. decembra ťa pozývame na live tréning hip hop-u cez ZOOM otvorený všetkým deťom od 6 rokov úplne zdarma! Tvojím trénerom bude jeden z najuznávanejších slovenských tanečníkov Laci Strike. Ak ťa baví tanec, alebo si len zvedavý, ako vyzerá tréning s nami, budeme radi, ak sa pridáš.

# data[].attributes.body
Aj tento rok sme sa so žiakmi 5.-9. ročníka stali oficiálnou súčasťou celoeurópskej kampane. V dňoch 27.9.-1.10. 2021 sa na našej škole konal Európsky týždeň športu, ktorý sme odštartovali ekologickým spôsobom dopravy do školy: pešo, na kolobežke, či bicykli. Na hodinách Telesnej a športovej výchovy sme sa zamerali na Soft tenis, Tenis, Bedminton a Stolný tenis.

Európsky týždeň športu je iniciatívou Európskej komisie na podporu športu a fyzickej aktivity v celej Európe. Napriek všetkým okolnostiam sa tento rok uskutočnil už 7. ročník tohto projektu. Hlavnou témou kampane bolo výstižné heslo „#BeActive“, ktoré má celoročne nabádať k pohybu a zdravému životnému štýlu.

Vzhľadom na celosvetovú pandémiu sa kladie vyšší dôraz dôležitosti pohybu na fyzické aj duševné zdravie. Šport je aktivita, ktorá je nesmierne dôležitá práve v tomto období. Vnáša do života systematickosť, pevnú vôľu, kondíciu, cieľavedomosť i emócie. Vďaka nemu sa posilňuje imunita. Preto je dôležité, aby sa stal pohyb súčasťou bežného života každého jedného z nás.

Poďme do prírody, hrajme sa vonku, buďme aktívni!

Fotky: https://zskamennaporuba.edupage.org/news/#photos:album:515

# data[].attributes.headline
Začíname projekt O2 Športovej akadémie Mateja Tótha!

# data[].attributes.subject
Začíname projekt O2 Športovej akadémie Mateja Tótha!

# data[].attributes.body
Naša Základná škola s materskou školou Kamenná Poruba sa v minulom šk. roku 2020/2021 zapojila do súťaže o projekt O2 Športovej akadémie Mateja Tótha.

Cieľom projektu je učiť deti systematicky a správne športovať, aby mali z pohybu radosť, ktorá pretrvá do dospelosti.  Tréningový proces v akadémii stojí na troch piliéroch: športový tréning, vývojová kineziológia a psychologická príprava. Športovú akadémiu sa nám podarilo vyhrať a tréningy sme zahájili začiatkom októbra.

Projekt predstavuje kvalitnú voľnočasovú aktivitu v podobe krúžkov pre vybraných 20 žiakov z 2.-5. ročníka. Žiaci vybraní triednou p. učiteľkou, získali tréningy ako odmenu za prospech a vzorné správanie.

ŠAMŤáci už na prvých tréningoch ukázali húževnatosť, rýchlosť, vytrvalosť a hlavne radosť z pohybu a športovania.

Tréningy prebiehajú na našej škole v STREDU 14:00-15:00 a vo ŠTVRTOK 14:00-15:00.

# data[].attributes.attachment_caption
1. kolo Fair play v praxi do 15.11. 2021

# data[].attributes.body
Zapojených 79 žiakov z 5.-9. ročníka. :-)

# data[].attributes.body
Svetový deň atletiky - Svetový deň atletiky vznikol pod záštitou Medzinárodnej asociácie atletických federácií (IAAF) a oslavuje sa od roku 1996. Jeho cieľom je nielen podpora zdravia a aktívneho života, ale atletiky na celom svete.

Žiaci si tento deň pripomenuli štafetovými behmi v rámci hodín Telesnej a športovej výchovy.

# data[].attributes.body
Medzinárodný deň mlieka sa oslavuje od roku 1957 pod záštitou Medzinárodnej mliekarskej federácie (IDF). Mlieko a mliečne výrobky predstavujú jednu z najdôležitejších a nenahraditeľných zložiek plnohodnotnej ľudskej výživy. Cieľom je poukázať a vyzdvihnúť ich biologicky významný obsah, mimoriadne nutričné vlastnosti a inšpirovať ľudí k tomu, aby mlieko zaradili do každodennej súčasti života.

V tento deň sa všetci žiaci a učitelia obliekli do bielej farby. :-)

https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmbmV3c2FyY2hpdmVmPSZvZmZzZXRfbmV3c19QYWdpbmF0b3JfMT0yMA%3D%3D#photos:album:589

# data[].attributes.body
Slovenský olympijský a športový výbor v spolupráci s Ministerstvom školstva, vedy, výskumu a športu SR a Národným športovým centrom pripravil pre žiakov vo veku 11 a 12 rokov (roky narodenia 2009 a 2010) nový ročník Olympijského odznaku všestrannosti.

Cieľom projektu Olympijský odznak všestrannosti je aktivácia detí k pravidelnému športovaniu, motivácia rozvíjať všetky pohybové schopnosti z pohľadu zdravotnej prevencie, identifikácia talentovaných žiakov smerom k ich prípadnej ďalšej športovej výkonnostnej úrovni vo vybranom športe a tiež podpora súťaživosti.

V školských kolách boli žiaci otestovaní a súťažili v nasledovných disciplínach: skok do diaľky z miesta znožmo, ľah – sed za 30s., vytrvalostný člnkový beh, hod 2 kg plnou loptou vpred (medicinbalom), výdrž v zhybe nadhmatom, člnkový beh 10x5m.

Každý otestovaný žiak získal certifikát, na základe ktorého bolo možné vyhodnotiť si svoju športovú výkonnosť a porovnať sa so svojimi rovesníkmi.

Najlepší výkon spomedzi dievčat v rámci školského kola Olympijského odznaku všestrannosti: VIVIEN JASENOVSKÁ

Najlepší výkon spomedzi chlapcov v rámci školského kola Olympijského odznaku všestrannosti: LUKÁŠ MLADŠÍK

# data[].attributes.headline
Výtvarná súťaž SOŠV: Bojujeme v Pekingu so srdcom draka

# data[].attributes.subject
Výtvarná súťaž SOŠV: Bojujeme v Pekingu so srdcom draka

# data[].attributes.body
Po preložených olympijských hrách v Tokiu sa pozornosť športových fanúšikov postupne presúva na blížiaci sa sviatok zimných športov - XXIV. zimné olympijské hry v Pekingu, ktoré sa uskutočnia od 4. do 20. februára 2022.

Slovenský olympijský a športový výbor (SOŠV) vypísal výtvarnú súťaž pod názvom Bojujeme v Pekingu so srdcom draka. Názov súťaže odkazuje na jeden z čínskych symbolov v prepojení na zimné olympijské hry. Výtvarné práce by mali vyjadriť prepojenia Slovenska a Číny v rámci športu a športových zápolení, prípadne prezentovať slovenských športovcov v rámci Misie Peking.

Po skončení a vyhodnotení súťaže bude z vybraných diel pripravená mozaika, ktorá bude tvoriť výzdobu spoločných priestorov našich športovcov v Olympijskej dedine v Pekingu. Jednotlivé práce bude hodnotiť odborná porota. Víťazné návrhy budú ocenené diplomom a vecnými cenami.

Žiaci 5.A a 5.B nelenili a tvorivo sa do výtvarnej súťaže zapojili. Aj keď sa nám nepodarilo vyhrať, vznikli krásne diela!

# data[].attributes.attachment_caption
3. kolo SADA - antidopingová agentúra SR do 15.3. 2022

# data[].attributes.body
Zapojených 27 žiakov z 9.A :-)

# data[].attributes.body
V poradí XXIV. zimné olympijské hry sa v Pekingu uskutočnili od 4. do 20. februára 2022. Čínska metropola sa stala prvým mestom na svete, ktoré hostilo letnú i zimnú verziu hier. Dejiskom olympijských hier bola už v roku 2008. Peking získal právo usporiadať ZOH v roku 2022 na 128. zasadnutí MOV 31. júla 2015 v Kuala Lumpure. Hlavné mesto Číny získalo v hlasovaní 44 hlasov a o štyri zdolalo kazašské Almaty.

ZOH v Pekingu sme nedočkavo sledovali pri každom štarte našich reprezentantov. Pre lepšiu orientáciu žiaci dostávali každý deň info tabuľku so štartom našich športovcov počas jednotlivých dní. Preteky Petry Vlhovej sme si nenechali ujsť naživo v škole počas hodiny TŠV.

Našim športovcom GRATULUJEME k výborným úspechom!

# data[].attributes.body
Zapojených 24 žiakov z 8.A a 25 žiakov z 9.A :-)

Z vybraných žiakov z celého Slovenska vyžrebované a ocenené žiačky NATÁLIA HODASOVÁ a LILIANA PECKOVÁ z 9.A

# data[].attributes.body
"Netrávme v aute večnosť!" Tak znelo heslo tohtoročnej kampane podporujúcej zdravé, ekologické a bezpečné dochádzanie žiakov, pedagógov a zamestnancov do škôl.

Na kampaň Do školy na bicykli sme sa na našej škole dobre pripravili. Vedenie školy zabezpečilo dostatočný počet stojanov na bicykle, aby sa žiaci nebáli o ich uskladnenie nielen počas kampane, ale aj po zvyšok školského roka. Žiaci Školskej rady sa postarali o propagáciu kampane a ranné dozory.

V poradí 7. ročník kampane sme úspešne odštartovali 27. septembra a ukončili 8. októbra 2021. Cieľom kampane bolo podporiť akýkoľvek zdravý a udržateľný spôsob dopravy do školy. Žiaci, ktorí absolvovali minimálne 9/10 jázd do školy na bicykli, či kolobežke boli ocenení.

Teší nás záujem žiakov základnej školy, zamestnancov, ale aj tých najmenších – škôlkárov o zapojenie do súťaže. Nezabúdajme však, že kampaňou to nekončí. Vytvárajme spolu prostredie, v ktorom je cesta do školy bezpečná a zábavná po celý školský rok!

Video z kampane: https://cloud7f.edupage.org/cloud?z%3A%2FHC%2FXLsE1qY%2BAdQ2n5cWkwMr9AcRXQRrIZ9OxZ640kGIFIuRyfBXHxJppU4G%2FZY7

# data[].attributes.body
Dňa 12.4. 2022 sme sa so žiakmi 5.A, 6.A a 8.A zapojili do netradičnej aktivity, ktorou je Medzinárodný deň florbalu. Šport a pohyb sú skvelé v akejkoľvek podobe! Žiaci si počas hodín telesnej a športovej výchovy vonku na ihrisku s chuťou zabehali a zahrali si florbal. Svoje odhodlanie, vytrvalosť, bojovnosť, hodnoty fair-play a florbalové zručnosti ukázali rovnako chlapci, i dievčatá, ktorým sa hodina veľmi páčila.

Florbal je šport pre všetkých!

#medzinarodnydenflorbalu

Foto: https://zskamennaporuba.edupage.org/news/#photos:album:569

# data[].attributes.attachment_link.title
Modrá Fotka Ochrana životného prostredia Príspevok v sociálnych médiách

# data[].attributes.body
Dňa 29. apríla 2022 sme si pripomenuli Medzinárodný deň tanca. Práve 29. apríla 1727 sa narodil francúzsky tanečník, choreograf a tvorca moderného baletu Jean Georges Noverre, ktorého nazývali aj Shakespearom tanca.

Posolstvom dňa je oslava tanca, zjednotenie jeho všetkých foriem, zvýraznenie jeho schopnosti spájať ľudí rôznych národností a kultúr, prekročiť tak rôzne bariéry a sprostredkovať bohatstvo rôznych tanečných foriem a tradícií.

Deň tanca sme na našej škole oslávili cez 3. a 4. vyučovaciu hodinu spoločnou tanečnou rozcvičkou na ihrisku. To, ako nám to išlo, sa dozviete vo videu:
https://cloud7f.edupage.org/cloud/den_tanca.mp4?z%3AWSVmVcPJOtYM4%2Bxpt5kGGZyPNTxHhOvCam2GlBaFaMlxO8Ou8OpFQuqsF50JdQil